ยอดผู้เสียชีวิตเหตุกราดยิงในโคโลราโดเพิ่มเป็น 3 รายเจ้าหน้าที่จับคนร้ายได้แล้ว หลังยิงต่อสู้นานกว่า 5 ชม.
ยอดผู้เสียชีวิตจากเหตุกราดยิงในคลีนิค Planned Parenthood รัฐโคโลราโด เพิ่มเป็น 3 ราย เจ้าหน้าที่จับคนร้ายได้แล้ว หลังยิงต่อสู้นานกว่า 5 ชั่วโมง
28 พ.ย. 2558

เจ้าหน้าที่ตำรวจเมืองโคโลราโด สปริงส์ มลรัฐโคโลราโดของสหรัฐเปิดเผยว่า ยอดผู้เสียชีวิตจากเหตุคนร้ายกราดที่คลีนิค Planned Parenthood ในเมืองโคโลราโด สปริงส์ เพิ่มขึ้นเป็น 3 คน ซึ่งรวมถึงเจ้าหน้าที่ตำรวจ 1 คน และพลเรือน 2 คน
นายจอห์น ซูเธอร์ส นายกเทศมนตรีรัฐโคโลราโดเปิดเผยว่า เจ้าหน้าที่ตำรวจได้จับกุมตัวคนร้ายเอาไว้ได้แล้ว โดยคนร้ายได้ยอมจำนนหลังจากที่ยิงต่อสู้กับเจ้าหน้าที่ตำรวจเป็นเวลานานถึง 5 ชั่วโมง ขณะที่รายงานระบุว่า เจ้าหน้าที่ตำรวจยังคงเดินหน้าค้นหาผู้เคราะห์ร้ายที่คาดว่าอาจจะหลบอยู่ในคลีนิคแห่งนี้ และได้มีการอพยพผู้คนออกจากสถานที่ดังกล่าวแล้ว
 
ทั้งนี้ เกิดเหตุคนร้ายพร้อมอาวุธปืนยิงปะทะกับเจ้าหน้าที่ตำรวจที่บริเวณคลีนิคขององค์กร Planned Parenthood ในเมืองโคโลราโด สปริงส์ มลรัฐโคโลราโด ส่งผลให้เจ้าหน้าที่ตำรวจได้รับบาดเจ็บอย่างน้อย 4 คน และมีประชาชนหลายคนได้รับบาดเจ็บ โดยรายงานระบุว่า เจ้าหน้าที่ตำรวจได้ยิงตอบโต้กับมือปืนบริเวณด้านในอาคารขององค์กร Planned Parenthood ส่งผลให้เจ้าหน้าที่ตำรวจได้รับบาดเจ็บอย่างน้อย 4 คน และมีประชาชนได้รับบาดเจ็บอีกหลายคน
ด้านเจ้าหน้าที่ของ Planned Parenthood กล่าวว่ายังไม่ทราบว่าคนร้ายมีวัตถุประสงค์ที่จะโจมตีองค์กร Planned Parenthood หรือไม่ และยังไม่ทราบแรงจูงใจของคนร้ายเช่นกัน อนึ่ง Planned Parenthood เป็นหน่วยงานวางแผนครอบครัวไม่แสวงผลกำไรและให้ความช่วยเหลือด้านสุขภาพแก่สตรีอเมริกันที่มีรายได้จำกัด
 

ISAIAH J. DOWNING/REUTERS
 

DANIEL OWEN/THE GAZETTE VIA AP
 
ที่มา: สำนักข่าวอินโฟเควสท์
ภาพประกอบหัวข่าว: DANIEL OWEN/THE GAZETTE VIA AP
 